SET ปิดบวก 5 จุด แรงซื้อหุ้น “ไฟแนนซ์” ตอบรับงบ Q1 กำไรเลิศ
SET ปิดบวก 5 จุด รับแรงหนุนจากกลุ่มไฟแนนซ์ ตอบรับผลประกอบการไตรมาส 1 กำไรออกมาดี อีกทั้งยังเป็นช่วงใกล้เลือกตั้งที่มีแรงซี้อเก็งกำไรเข้ามาหนุนดัชนี แนวโน้มพรุ่งนี้ขึ้นกับตัวเลขเงินเฟ้อสหรัฐ พร้อมให้แนวต้าน 1,580 จุด แนวรับ 1,550 จุด
SET ปิดบวก 5 จุด รับแรงหนุนจากกลุ่มไฟแนนซ์ ตอบรับผลประกอบการกำไรไตรมาส 1 ออกมาดี อีกทั้งยังเป็นช่วงใกล้เลือกตั้งที่มีแรงซี้อเก็งกำไรเข้ามาหนุนดัชนี แนวโน้มพรุ่งนี้ขึ้นกับตัวเลขเงินเฟ้อสหรัฐ พร้อมให้แนวต้าน 1,580 จุด แนวรับ 1,550 จุด
10 พ.ค. 2566

นายชัยพร น้อมพิทักษ์เจริญ กรรมการผู้จัดการ สายงานค้าหลักทรัพย์ บล.บัวหลวง กล่าวว่า ตลาดหุ้นไทยวันนี้ปรับขึ้น โดยมีแรงซื้อหุ้นกลุ่มไฟแนนซ์เข้ามาหนุน จากผลงานไตรมาสแรกออกมาดี และการแข่งขันด้านดอกเบี้ยคาดว่าจะลดลง ประกอบกับ ทิศทางของนักลงทุนต่างชาติกลับเข้ามาซื้อด้วย
ขณะเดียวกัน มองว่าเป็นช่วงใกล้ลงคะแนนเสียงเลือกตั้ง ทำให้มีแรงซื้อเก็งกำไรเข้ามา รวมถึงทิศทางตลาดหุ้นกลุ่ม TIP ดีดขึ้นสวนทางตลาดหุ้นอื่นในภูมิภาคเอเชียที่ปรับตัวลง
สำหรับแนวโน้มพรุ่งนี้ต้องติดตามการรายงานตัวเลขเงินเฟ้อสหรัฐในคืนนี้ว่าจะออกมาเป็นอย่างไร หากชะลอตัวลงมากกว่าตลาดคาดก็จะเป็นปัจจัยหนุน แต่หากยังเพิ่มขึ้นอาจจะกดดันตลาดหุ้นได้เช่นกัน ให้แนวต้าน 1,580 จุด แนวรับ 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,139.20 ล้านบาท ปิดที่ 134.00 บาท เพิ่มขึ้น 0.50 บาท
MTC มูลค่าการซื้อขาย 1,419.78 ล้านบาท ปิดที่ 39.75 บาท เพิ่มขึ้น 2.75 บาท
TIDLOR มูลค่าการซื้อขาย 1,236.09 ล้านบาท ปิดที่ 25.75 บาท เพิ่มขึ้น 2.65 บาท
PTT มูลค่าการซื้อขาย   919.75 ล้านบาท ปิดที่ 32.00 บาท เพิ่มขึ้น 0.50 บาท
SAWAD มูลค่าการซื้อขาย 1,266.42 ล้านบาท ปิดที่ 60.75 บาท เพิ่มขึ้น 2.25 บาท